
[bookmark: _Toc238653258]Viktige nødtelefonnummer
	Landsdekkende:
	

	Norge - Brann
	110

	Norge – Politi    
	112

	Norge Medisinsk nødhjelp 
	113

	Alarmtelefon for barn og unge (barnevern)
	116111

	Lokalt:
	

	Sykehuset Østfold Kalnes
	08600

	Legevakta Fredrikstad
	116117 / 69 38 11 00

	Fredrikstad politistasjon
	02800

	Helsestasjon for ungdom (egne åpningstider)
	69 36 79 66

	Fredrikstad kommune:
	

	Servicetorget (hverdager 0900 – 1600)
	69 23 60 00

	Ordfører (kommunens kriseleder)
	69 30 62 90 / 957 97 770

	Varaordfører (Nestleder kriseteam)
	63 30 62 86 / 976 82 180

	Kommunalsjef (Leder Psykosos kriseteam)
	69 30 62 69 / 995 08 487

	Utlandet:
	

	Danmark - Politi
	114

	Sverige – Politi
	114 14

	Sverige - Alarm i nødstilfelle
	112



[bookmark: _Toc238653259]Innledning
Dersom en alvorlig ulykke skulle oppstå, skal klubbens beredskapsgruppe tre i funksjon. Gruppen ledes av beredskapsleder.
[bookmark: _Toc238653260]En alvorlig ulykke defineres som følger:
· Dødsfall grunnet tilfelle som oppstår i forbindelse med trening, konkurranse eller transport i regi av Gresvik IF både innenlands og utenlands.
· Annen hendelse med en eller flere alvorlig skadede.

[bookmark: _Toc238653261]Alvorlig ulykke med én utøver
I hendelse med én alvorlig skadet trer ikke nødvendigvis hele beredskapsplanen i kraft. Dog skal berørt avdelingsleder eller ansvarlig lagledelse aktivt bidra overfor aktuelt lag eller arrangement, og foreta nødvendige tiltak. 
Hovedstyret må holdes orientert og beredskapsleder konsulteres etter behov. Dersom en ulykke skjer når laget er ute på reise, må det snarest opprettes kontakt mellom lagledelsen og hovedstyret eller beredskapsgruppen.

[bookmark: _Toc238653262]Bemanning av klubbkontor - Loggføring
I en nødsituasjon, må klubbens telefon være bemannet også utenom ordinær kontortid.
Alle forhold rundt situasjonen – alle tiltak – klokkeslett – gjort av hvem, skal loggføres. 
Lagledere som ikke befinner seg på klubbhuset holder kontakt med klubbkontoret og skriver egen logg.
[bookmark: _Toc238653263]Hovedansvarlig ved nødsituasjon
I en nødsituasjon har beredskapsleder, eller dennes stedfortreder, ansvar for å koordinere og lede assistanse til stedlig leder (politi, sykehus, brannmannskap). Det samme gjelder koordinering av informasjon til de pårørende og andre parter som er direkte eller indirekte berørt av uhellet. 
[bookmark: _Toc238653264]HVA GJØR DEN LAGLEDER ELLER TRENER SOM ER TIL STEDE DER ULYKKEN ELLER HENDELSEN HAR OPPSTÅTT?
Det umiddelbare er naturligvis å bidra til førstehjelp der det er mulig. Dernest å oppsummere kunnskap om ulykken (se eget punkt nedenfor) 
Deretter kontaktes;
1. Legevakt/sykehus, politiet, eventuelt brannvesen
2. Beredskapsleder, eventuell annen tilgjengelig person i Gresvik IFs beredskapsgruppe
[bookmark: _Toc238653265]Kunnskap om ulykken/hendelsen - mottaker av melding om ulykken må:
1. Dersom det ikke allerede er gjort, må politi, sykehus og brannvesen varsles.
2. Bringe klarhet i HVA som har skjedd, HVEM, HVOR og NÅR.
3. Den første som mottar varsel om ulykke, melder videre til resten på listen. 
4. Øvrige tillitsledere innkalles etter behov.
5. Holde klubbens beredskapsgruppe regelmessig oppdatert om situasjonen.
[bookmark: _Toc238653266]BEREDSKAPSGRUPPEN
Beredskapsgruppen består av følgende:
	#
	Funksjon
	Hvem

	1.
	Beredskapsleder
	Hovedstyrets leder

	2.
	Stedfortredende Beredskapsleder
	Daglig leder av foreningen

	3.
	Beredskapsmedlem 
	Avdelingsleder (i den avdeling der hendelsen har oppstått)










INTERN VARSLING TIL BEREDSKAPSGRUPPEN 
(listen er oppdatert 24.04.2026:
	Navn
	Telefon
	E-mail
	Funksjon

	Lillian Ovell
	970 47 380
	styreleder@gresvikif.no
	Hovedleder GIF

	Thomas Næss
	909 40 733
	kontoret@gresvikif.no
	Daglig leder GIF

	Knut Gulbrandsen
	911 16 373
	knut.gulbrandsen@snaeurope.com
	Nestleder GIF

	
	
	
	Styremedlem GIF

	
	
	
	Avdelingsleder Fotball

	
	
	
	Avdelingsleder Håndball

	
	
	
	Avdelingsleder Ball & lek

	
	
	
	Avdelingsleder Sykkel

	
	
	
	Avdelingsleder GIF-joggen


[bookmark: _Toc238653267]Oppgaver for beredskapsgruppen
Beredskapsgruppen organiserer seg normalt på klubbhuset. 
Tre hovedoppgaver innledningsvis:
1. Få en fullgod status av oppstått situasjon
2. Hva klarer vi selv – hva må vi ha hjelp til
3. Fordeling av arbeidsoppgaver/funksjoner 
[bookmark: _Toc238653268]Hvem gjør hva
Organisering av arbeidsoppgaver		Beredskapsleder / Stedfortr. beredskapsleder
Oppsøke ulykkesstedet				Beredskapsleder/ Avdelingsleder
Kontakt med politi/brannvesen			Beredskapsleder/ Avdelingsleder
Kontakt med sykehus/lege			           Avdelingsleder/Fagansvarlig
Kontakt med psykiatri				Avdelingsleder/Fagansvarlig
Kontakt med pårørende				Avdelingsleder/Fagansvarlig
Informasjon til pårørende			          Avdelingsleder/Fagansvarlig
Kontakt med media				          Beredskapsleder / Stedfortr. beredskapsleder
Kontakt med øvrige avdelingsledere		Beredskapsleder / Stedfortr. beredskapsleder
Informasjon til klubbens medlemmer		Avdelingsleder/Fagansvarlig
Informasjon til idrettskrets			          Avdelingsleder/Fagansvarlig 
Informasjon til skoler				Avdelingsleder/Fagansvarlig

I tilfelle fravær av beredskapsmedlemmer kan beredskapsleder eller hans stedfortreder omfordele oppgavene etter behov blant tilgjengelig personell.
[bookmark: _Toc238653269]Informasjon til media
All kontakt med media skal skje gjennom beredskapsleder. Ingen andre skal uttale seg til media. 
Det er politiets oppgave å svare på spørsmål om evt. tilstand og omkomne, navn på omkomne, omstendighetene rundt ulykken, årsak til ulykken og redningsarbeid.
Bortsett fra å uttrykke bekymring og sorg over det som har skjedd, skal man i de første timene etter at ulykken/dødsfallet har skjedd, henvise media og andre eksterne til politiet.
[bookmark: _Toc238653270]Oppfølgingsfasen overfor pårørende
Denne aktiviteten koordineres av leder av aktuell avdeling.
Etter en ulykke er det et stort behov for informasjon til de pårørende. Disse har erfaringsmessig et øyeblikkelig behov for informasjon om ulykkessituasjonen og hendelsesforløpet, men også oppfølging over tid så lenge det er ønskelig fra familiens side.
Vi skal være imøtekommende og gi de pårørende all mulig hjelp. Hvis bekreftede opplysninger foreligger, informer nøkternt om hendelsesforløpet. Spekuler aldri i årsak til ulykken.
Politiet har ansvar for å varsle pårørende (direkte eller via prest) ved dødsfall.
Tilby minnesamling ved ulykkesstedet eller i klubbhuset.
Pårørende har ofte et stort behov for å se ulykkesstedet. Ulykkesstedet må være ryddet før dette kan skje.
Tilby støttetjenester/helsetjenester. Vis omsorg for den skadede eller den dødes familie. Delta i begravelse. Krans og bårebukett fra idrettsforeningen.
[bookmark: _Toc238653271]Oppfølgingsfasen overfor den skadede
Denne aktiviteten koordineres av leder av den aktuelle avdeling.
Besøk skadede på sykehus. Send blomster til skadede og deres familie.
[bookmark: _Toc238653272]Oppfølgingsfasen overfor klubbens medlemmer
Denne aktiviteten koordineres av informasjonsansvarlig.
La klubbens deltagere i det aktuelle arrangementet få være sammen den første tiden etter ulykken. Legg til rette for at de kan snakke sammen om sine reaksjoner. Informer grundig om hva som har skjedd, og om hva som vil skje fremover.
Sjekk behovene for særlige tiltak ut over det som det tradisjonelle hjelpeapparatet i kommunen stiller opp med. Dette kan være samtale med kvalifisert personale i forbindelse med sorg- og krisereaksjoner. Glem ikke at også andre enn de som er fysisk skadet, kan føle seg involvert i hendelsen, og derfor trenger oppmerksomhet og egnede tiltak. Gi relevant informasjon via klubbens hjemmesider.
[bookmark: _Toc238653273]Intern informasjon, opplæring og vedlikehold av prosedyre
Hovedstyre og alle styrer i underavdelingene skal snarest mulig etter årsmøtene gjennomgå krisehåndteringsplanen.
Krisehåndteringsplanen skal være tilgjengelig på foreningens hjemmesider.
Psykiatrisk hjelp formidles via legepersonell ved sykehuset.  Idrettsforeningen har ingen særskilte avtaler med enkeltstående psykologer. Fredrikstad kommune har i sin krisehåndteringsplan organisert et eget psykososialt kriseteam. Lagleder for lag som deltar i turneringer i utlandet må spesielt sette seg godt inn i gjeldende rutiner for varsling av ulykker i aktuelt land. Denne plan må medbringes av lagleder/trener.
[bookmark: _Toc238653274]FREDRIKSTAD KOMMUNES KRISETEAM
Hvem kan mobilisere kriseteamet?

1. Ved katastrofer og ved enkelte ekstraordinære hendelser etableres kommunens kriseledelse. Den består av ordfører, rådmann, alle kommunalsjefene, informasjonssjef, kommuneoverlege og beredskapsansvarlig. Kriseledelsen har kommunestyrets fullmakt på mange felter i krisesituasjoner. Kriseledelsen kan mobilisere kriseteamet, også utenom arbeidstiden. 

2. I akutte situasjoner der ordfører og rådmann har funnet det unødvendig å etablere kriseledelsen, kan kommunalsjef for oppvekst og utdanning eller kommuneoverlegen mobilisere kriseteamet. 

3. Når legevakten anmoder om bistand, kontaktes teamet i alminnelighet den påfølgende arbeidsdag. Det forutsettes at nødvendige akuttiltak er iverksatt. Unntaksvis er det påkrevet med bistand fra fagpersoner som disponeres av teamet utenom arbeidstid fordi situasjonen ikke kan håndteres adekvat med hjelp av personellet ved legevakten, barnevernsvakten, sykehuset eller av pårørende. 
[bookmark: _Toc238653275]HENVISNINGER OG REFERANSER
Fredrikstad kommune – Overordnet beredskapsplan (Des 2017)
Fredrikstad kommune – Kriseplan psykososialt kriseteam.

Er det noe du savner i denne planen? Gi oss melding om det!!

Hovedstyret i Gresvik IF

